ભારે વરસાદને કારણે જમ્મુ-કાશ્મીરમાં પહલગાંવ અને બાલતાલ રૂટ પરથી અમરનાથની પવિત્ર ગુફાએ જવા માટે નીકળેલા યાત્રાળુઓ ફસાયા છે. આ બંને રૂટ પર અમરનાથ યાત્રા હાલ અટકાવવી પડી છે કેમકે બંને રૂટ ભારે વરસાદના કારણે અત્યંત ચીકણા અને લપસણા થઈ ગયા હોવાથી ચાલવું પણ મુશ્કેલ બન્યું છે. રાજ્યમાં પૂરની જાહેરાત કરી દેવાઇ છે. વહીવટીતંત્રે પૂરના એલર્ટની સાથે સાથે હેલ્પલાઇન સ્થાપિત કરવાનો અને ત્રણ દિવસ સુધી સ્કૂલોને બંધ રાખવાનો આદેશ આપ્યો છે.